DSpace

DSpace on avatud lähtekoodiga tarkvara, mida tüüpiliselt kasutatakse avatud juurdepääsuga repositooriumide käivitamisel. Kuigi DSpace sarnaneb mõneti sisuhaldus- ja dokumendihaldustarkvaraga, keskendub DSpace kui repositooriumitarkvara digitaalarhiivide vajadustele, fokuseerudes digitaalainese pikaajalisele salvestamisele, ligipääsule ja hoidmisele.

Ajalugu
DSpace'i esimene avalik versioon valmis 2002 novembris MITi ja Hewlett-Packard Labsi koostöönaDSpace: An Open Source Dynamic Digital Repository. D-Lib Magazine. January 2003.. Pärast esimese kasutajate grupi koosolekut 2004. aasta märtsis moodustasid huvitatud organisatsioonid DSpace'i Föderatsiooni, mis määras edaspidiseks tarkvara arenduse mudeliks Apache Software Foundationi mudeli, samuti moodustati DSpace'i koodi (commiter) gruppDSpace Committer Group. Juulis 2007, kui DSpace kasutajate kommuun oli suureks kasvanud, asutasid Hewlett-Packard ja MIT DSpace Foundationi: mittetulundusliku organisatsiooni, mis andis juhtimisalast ja muud tuge. Mais 2009 viis koostöö sarnaste projektidega ning kasvav sünergia DSpace Foundationi ja Fedora Commonsi vahel kahe organisatsiooni liitumiseni, et jätkata ühist missiooni mittetulunduslikus DuraSpace'isDuraSpace Press Release. Praegu saab DSpace'i tarkvara ja kasutajate kommuun tuge ja muud juhendamist DuraSpace'ilt.

 Tehnoloogia 
DSpace on koostoimeliste Java veebirakenduste ja utiliitide kogum, mis haldab objektide hoidlat ja sellega seotud metainfo hoidlat. Veebirakendused annavad kasutajaliidesed halduseks, hoidmiseks, vastuvõtuks, otsimiseks ja ligipääsuks. Objektide hoidla eest hoolitseb failisüsteem või samalaadne salvestussüsteem. Metainfo, sealhulgas ligipääsu- ja konfiguratsiooniinfo, salvestatakse relatsioonilisse andmebaasi, toetatud on PostgreSQL ja Oracle andmebaasid.

DSpace'is hoitav on tehtud kättesaadavaks peamiselt üle veebiliidese, samas on toetatud ligipääs üle OAI-PMH v2.0, ja saab eksportida METSi (Metadata Encoding and Transmission Standard) pakette. DSpace toetab institutsionaalsete repositooriumide koostoimimiseks kasutuses olevaid tunnustatud standardeid, nagu Open Archives Initiative Protocol for Metadata Harvesting (OAI-PMH), SWORDSWORD: Facilitating Deposit Scenarios. D-Lib Magazine. January/February 2012, OpenSearch ja RSS. Ainese kirjeldamisel on kasutuses Dublin Core, soovitatav on järgida dokumenti DCMI Metadata Termshttp://dublincore.org/documents/dcmi-terms/. Viimastes DSpace'i versioonides on toetatud faceted search ja sirvimise funktsionaalsus Apache Solri abil.

 DSpace repositooriume Eestis 

 Tartu Ülikooli digitaalarhiiv ADA
 Teadusandmete repositoorium DataDOI
 Raplamaa Mälukeskuse digikogu
 Eesti Maaülikooli digitaalarhiiv
 TTK DSpace repositoorium
 Sisekaitseakadeemia digiriiul
 QsarDB - Smart repository for (Q)SAR/QSPR models and datasets

 Viited 

 Välislingid 
 Projekti koduleht
 DSpace Wiki
 DSpace Documentation
 DSpace Demonstration Site
 DuraSpace
 DSpace User Registry

Kategooria:Vaba tarkvara